Aardman Animations
Store norske leksikon,Kunst og estetikk,Film, TV og teater,Film og TV,Animasjonsfilm
Aardman Animations er et britisk animasjonsfilmselskap, grunnlagt i Bristol i 1972 av Peter Lord og David Sproxton. Selskapet står bak blant annet bak figurene Wallace & Gromit.
Aardman Animations hadde TV-suksess i 1970-årene med plastilinfiguren Morph, og ble siden kjent for «animerte dokumentarfilmer» hvor leireanimasjon kombineres med dokumentariske lydopptak. Eksempler på dette er de sju Conversation Pieces laget for BBC og Channel 4 tidlig i 1980-årene, og ytterligere fem under fellestittelen Lip Sync (1989). En av disse, Creature Comforts i regi av Nick Park, vant Oscar-pris.Nick Park stod også for Oscar-vinneren Wallace & Gromit: The Wrong Trousers (De gale buksene, 1993) med figurene Wallace & Gromit, og Lord og Park oppnådde stor kinosuksess med Chicken Run (Flukten fra hønsegården, 2000).Navnet er etter tegnefilmfiguren Aardman (av aardvark, 'jordsvin', og Superman), som Lord og Sproxton skapte tidlig i 1970-årene og som ble vist på BBC. Les mer i Store norske leksikon Film i Storbritannia animasjonsfilm